钦定古今图书集成/明伦汇编/闺媛典/第307卷 > 皇清四十 > 王新煜妻阮氏
## 钦定古今图书集成/明伦汇编/闺媛典/第307卷 > 皇清四十 > 王新煜妻阮氏

按《江宁县志》：阮氏，王新煜妻。年十五归王，越三年而寡，阮恸，不食将死。姑陈氏知其有身，戒之曰：“尔为王氏冢妇，天不殄吾宗，或遗腹生男，实大幸。尔宁违天以绝吾后乎？” 乃勉进食，逾四月而乳，果男也。命名知中。阮励操三十四年，教知中成立。康熙六年，观察使旌其门。